b'\n_START_ARTICLE_\nDrets del col\xc2\xb7lectiu LGBT a Mo\xc3\xa7ambic\n_START_SECTION_\nLegalitat de l\'activitat sexual entre persones del mateix sexe\n_START_PARAGRAPH_\nFins a la promulgaci\xc3\xb3 del nou Codi Penal, la situaci\xc3\xb3 jur\xc3\xaddica de l\'activitat sexual entre persones del mateix sexe era ambigua a Mo\xc3\xa7ambic. Al mar\xc3\xa7 de 2011, el Ministre de Just\xc3\xadcia va declarar durant l\'Examen Peri\xc3\xb2dic Universal del Consell de Drets Humans de l\'ONU que l\'homosexualitat no era un delicte a Mo\xc3\xa7ambic. No obstant aix\xc3\xb2, el Codi Penal contenia un delicte de "pr\xc3\xa0ctiques contra natura". Segons l\'ILGA, aquesta cl\xc3\xa0usula podria ser interpretada potencialment que inclou\xc3\xafa l\'activitat sexual entre persones del mateix sexe mascul\xc3\xad i femen\xc3\xad, tot i que no se sabia en quina mesura es va fer complir la llei. De fet, els informes estableixen que la incid\xc3\xa8ncia en l\'aplicaci\xc3\xb3 de la llei contra el col\xc2\xb7lectiu LGBT han estat gaireb\xc3\xa9 nul\xc2\xb7la._NEWLINE_En desembre de 2014 el president Armando Guebuza va aprovar el nou Codi Penal que no cont\xc3\xa9 cap disposici\xc3\xb3 sobre l\'activitat sexual entre persones del mateix sexe. Fou publicat en el diari oficial del pa\xc3\xads el 31 de desembre de 2014 i entr\xc3\xa0 en vigor 180 dies m\xc3\xa9s tard (30 de juny de 2015).\n_START_SECTION_\nReconeixement de les relacions entre el mateix sexe\n_START_PARAGRAPH_\nMo\xc3\xa7ambic no proporciona cap forma de reconeixement a les relacions entre el mateix sexe, tot hi ha peticions de matrimoni homosexual i uni\xc3\xb3 de fet des de 2006.\n_START_SECTION_\nProtecci\xc3\xb3 contra la discriminaci\xc3\xb3\n_START_PARAGRAPH_\nEn la mateixa l\xc3\xadnia que la majoria d\'altres excol\xc3\xb2nies portugueses d\'\xc3\x80frica, s\'informa que Mo\xc3\xa7ambic \xc3\xa9s un dels pa\xc3\xafsos m\xc3\xa9s tolerants a l\'\xc3\x80frica vers gais i lesbianes. Tot i que el Govern ha informat bastant poc sobre els drets LGBT, tot el que s\'ha dit ha estat positiu. \xc3\x89s un dels pocs pa\xc3\xafsos d\'\xc3\x80frica per ofereix protecci\xc3\xb3 contra qualsevol forma de discriminaci\xc3\xb3 a homosexuals, lesbianes i bisexuals, que ha estat en vigor des de 2007. Les protestes per aquesta legislaci\xc3\xb3 s\'havien produ\xc3\xaft nom\xc3\xa9s un any abans, provocant una resposta raonablement r\xc3\xa0pida pel govern._NEWLINE_L\'article 4 de la Llei Laboral 23/2007 preveu la "no discriminaci\xc3\xb3 per motius d\'orientaci\xc3\xb3 sexual, ra\xc3\xa7a o condici\xc3\xb3 de VIH/SIDA". L\'article 5 de la llei atorga als treballadors el dret a la intimitat, en relaci\xc3\xb3 amb "les vides privades i personals dels empleats, com ara la seva vida familiar, les relacions personals, vida sexual, estat de salut i les seves conviccions pol\xc3\xadtiques i religioses." L\'article 108 de la llei estableix que "tots els empleats, ja siguin nacionals o estrangers, sense distinci\xc3\xb3 de sexe, orientaci\xc3\xb3 sexual, [...] tenen dret a rebre un salari, i a gaudir dels beneficis igual per igual treball".\n_START_SECTION_\nCondicions de vida\n_START_PARAGRAPH_\nEls crims d\'odi i la viol\xc3\xa8ncia adre\xc3\xa7ades a la comunitat LGTB s\xc3\xb3n rars a Mo\xc3\xa7ambic, al contrari que en altres pa\xc3\xafsos africans. No obstant aix\xc3\xb2, la discriminaci\xc3\xb3 no \xc3\xa9s desconeguda._NEWLINE_Una figura notable que s\'ha pronunciat a favor dels drets LGBT a Mo\xc3\xa7ambic i a la resta d\'\xc3\x80frica \xc3\xa9s l\'ex president Joaquim Chissano qui tamb\xc3\xa9 va parlar amb altres l\xc3\xadders africans per aturar lleis que impedeixen els drets LGBT a \xc3\x80frica._NEWLINE_Lambda, un grup local de drets LGBT, ha sol\xc2\xb7licitat ser registrada com a organitzaci\xc3\xb3 no governamental des de l\'any 2008. Un proc\xc3\xa9s que sol durar sis setmanes. El 2010, despr\xc3\xa9s de ser ignorat pel Ministeri de Just\xc3\xadcia durant dos anys, el grup va portar el seu cas davant la Nacions Unides, apel\xc2\xb7lant a l\'Alta Comissi\xc3\xb3 per als Drets Humans que actu\xc3\xa9s sobre la violaci\xc3\xb3 del seu dret d\'associaci\xc3\xb3. El Consell de Drets Humans de l\'ONU ha estat demanant a Mo\xc3\xa7ambic que registri Lambda des de l\'any 2011. Pel gener de 2016 el grup encara no s\'havia pogut registrat.'